
             Nr.23/227/2006

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.34/2006 privind obligaţia transportatorilor aerieni de a comunica date despre pasageri, primit cu nr.P.L.x 725 din 11 octombrie 2006.



Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

             Nr.23/227/2006

RAPORT

asupra proiectului de Lege privind aprobarea Ordonanţei Guvernului nr.34/2006 privind obligaţia transportatorilor aerieni de a comunica date despre pasageri



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.x 725 din 11 octombrie 2006, pentru dezbatere în fond, cu proiectul de Lege privind aprobarea Ordonanţei Guvernului nr.34/2006 privind obligaţia transportatorilor aerieni de a comunica date despre pasageri.


Ordonanţa Guvernului nr.34/2006 a fost emisă pentru a transpune în legislaţia naţională a Directivei nr.2004/82/EC din 29 aprilie 2004 cu privire la obligaţia transportatorilor de a comunica date despre pasageri.



Ordonanţa Guvernului nr.34/2006 a fost avizată favorabil de Consiliul Legislativ cu nr.1030 din 24 iulie 2007, cu observaţii şi propuneri care au fost incluse în text.



Proiectul de lege pentru aprobarea Ordonanţei Guvernului nr.34/2006 a fost adoptat de Senat cu amendamente, în şedinţa din data de 5 octombrie 2006.



Proiectul de lege a fost avizat favorabil de Comisia pentru apărare, ordine publică şi siguranţă naţională, cu nr.32/670/18.10.2006 şi de Comisia pentru drepturile omului, culte şi problemele minorităţilor naţionale, cu nr.25/835/18.10.2006.



Proiectul de lege a fost examinat în şedinţa comisiei din data de 8 noiembrie 2006.



La lucrări au fost prezenţi 20 de deputaţi din totalul de 22 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului sub conducerea domnului secretar de stat Alexandros Galiaţatos şi specialişti din Ministerul Administraţiei şi Internelor.



În urma dezbaterilor, membrii comisiei au hotărât, în unanimitate, să propună plenului Camerei Deputaţilor adoptarea proiectului de lege cu amendamente admise.



Prin obiectul de reglementare şi conţinutul său, proiectul de lege face parte din categoria legilor ordinare.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

A M E N D A M E N T E    A D M I S E

Comisia pentru industrii şi servicii propune adoptarea proiectului de lege cu următoarele amendamente:

	Nr.

crt.
	Text O.G. nr.34/2006
	Text adoptat de Senat
	Amendamente admise
	Motivaţie

	0
	1
	2
	3
	4

	1
	______
	LEGE

privind aprobarea Ordonanţei Guvernului nr.34/2006 privind obligaţia transportatorilor aerieni de a comunica date despre pasageri


	Titlul legii va avea următorul cuprins:

LEGE

pentru aprobarea Ordonanţei Guvernului nr.34/2006 privind obligaţia transportatorilor aerieni de a comunica date despre pasageri


	

	2
	______
	ARTICOL UNIC. – Se aprobă Ordonanţa Guvernului nr.34 din 26 iulie 2006 privind obligaţia transportatorilor aerieni de a comunica date despre pasageri, adoptată în temeiul   art.1   pct. VII. 3   din 


	Nemodificat
	


	0
	1
	2
	3
	4

	
	
	Legea nr.288/2006 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.674 din 4 august 2006, cu următoarele modificări şi completări:

	
	

	3 
	ORDONANŢĂ

privind obligaţia transportatorilor aerieni de a comunica date despre pasageri


	Nemodificat
	Nemodificat
	

	4 
	Art.1. – Prezenta ordonanţă reglementează obligaţia transmiterii de către transportatorii aerieni a datelor despre pasagerii pe care urmează să îi transporte către un punct de trecere a frontierei de stat române, în scopul combaterii eficiente a migraţiei ilegale şi îmbunătăţirii controlului la frontieră.


	Nemodificat
	Nemodificat
	

	5 
	Art.2. – În sensul prezentei ordonanţe, termenii şi expresiile de mai jos au următoarele semnificaţii:

a) transportator aerian – orice persoană fizică sau juridică, română sau străină, ce desfăşoară activitate comercială de transport persoane pe calea aerului;

b) punct de trecere a frontierei şi control la frontieră – au sensurile stabilite în art.1 lit.i) şi k) din Ordonanţa de urgenţă a Guvernului nr.105/2001 privind frontiera de stat a României, aprobată cu modificări prin Legea nr.243/2002, cu modificările şi completările ulterioare;

c) date cu caracter personal şi prelucrarea datelor cu caracter personal – au sensurile stabilite în art.3 lit.a) şi b) din Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date, cu modificările şi completările ulterioare;

d) autoritate competentă – structura Poliţiei de Frontieră Române competentă pentru verificarea persoanelor la trecerea frontierei.


	Nemodificat

1. La articolul 2, litera a) va avea următorul cuprins:

„a) transportator aerian – orice persoană fizică sau juridică, română sau străină, ce desfăşoară activitate comercială de transport persoane pe calea aerului, licenţiat, în condiţiile legii;”

Nemodificat

Nemodificat

Nemodificat


	Nemodificat

1. La articolul 2, litera a) va avea următorul cuprins:

a) transportator aerian – orice persoană fizică sau juridică, română sau străină, a cărei ocupaţie o reprezintă asigurarea transportului pasagerilor pe calea aerului;

Nemodificat

Nemodificat

Nemodificat


	Definiţie conform prevederilor Directivei nr.2004/82/EC din 29 aprilie 2004.

	6 
	Art.3. – (1) Transportatorii aerieni care operează în România au obligaţia ca, până la finalizarea formalităţilor de îmbarcare a pasagerilor pe care îi vor transporta din afara teritoriului României către un punct de trecere a frontierei de stat române, să transmită, la cererea autorităţii competente, următoarele date referitoare la aceşti pasageri:

a) seria, numărul şi tipul documentului de călătorie utilizat;

b) cetăţenia

c) numele şi prenumele;

d) data naşterii;

e) punctul de trecere a frontierei unde urmează să sosească mijlocul de transport;

f) codul transportului;

g) ora plecării şi ora sosirii;

h) numărul total de pasageri care soseşte cu acel transport;

i) punctul iniţial de îmbarcare.

(2) De la data aderării României la Uniunea Europeană, prevederile alin.(1) se aplică numai pentru transporturile efectuate dintr-un stat care nu este membru al Uniunii Europene către un punct de trecere a frontierei de stat române.


	Nemodificat
	Nemodificat


	

	7 
	Art.4. – Transmiterea datelor prevăzute la art.3 alin.(1) nu exonerează transportatorul aerian de obligaţiile prevăzute la art.7 din Ordonanţa de urgenţă a Guvernului nr.194/2002 privind regimul străinilor în România, republicată, cu modificările şi completările ulterioare.


	Nemodificat
	Nemodificat


	

	8 
	Art.5. – Datele prevăzute la art.3 alin.(1) se transmit prin mijloace informatice care asigură securitatea prelucrării datelor cu caracter personal, iar în caz de avarie sau disfuncţionalitate a sistemului de transmitere, prin orice alt mijloc adecvat, stabilit în condiţiile legii prin protocoale încheiate între Inspectoratul General al Poliţiei de Frontieră şi transportatorii aerieni.


	Nemodificat
	Nemodificat


	

	9 
	Art.6. – (1) Datele transmise de către transportatorul aerian se utilizează pentru facilitarea controlului la frontieră prin efectuarea următoarelor activităţi:

a) verificarea îndeplinirii de către străini a condiţiilor prevăzute la art.6 din Ordonanţa de urgenţă a Guvernului nr.194/2002, republicată, cu modificările şi completările ulterioare;

b) verificarea dacă străinii se află în una dintre situaţiile prevăzute la art.8 din Ordonanţa de urgenţă a Guvernului nr.194/2002, republicată, cu modificările şi completările ulterioare;

c) verificarea în bazele de date constituite potrivit legii a datelor transmise de către transportatorul aerian referitoare la cetăţenii români.

(2) Datele cu caracter personal transmise de către transportatorul aerian se păstrează de autoritatea competentă într-un fişier temporar şi se prelucrează de personalul acesteia care îndeplineşte atribuţii de control al persoanelor la trecerea frontierei, cu respectarea prevederilor Legii nr.677/2001, cu modificările şi completările ulterioare.


	Nemodificat
	Nemodificat


	

	10 
	Art.7. – (1) Autoritatea competentă este obligată să distrugă înregistrările care conţin datele transmise de transportatorul aerian, în 24 de ore de la primirea lor, dar nu înainte de sosirea pasagerilor în punctul de trecere a frontierei de stat române şi  de încheierea formalităţilor de control al acestora.

(2) În situaţia în care datele sunt necesare în scopul exercitării de către autoritatea competentă a atribuţiilor stabilite de lege, datele prevăzute la art.3 alin.(1) pot fi păstrate şi prelucrate, cu respectarea prevederilor Legii nr.677/2001, cu modificările şi completările ulterioare.


	Nemodificat
	Nemodificat


	

	11 
	Art.8. – (1) Transportatorii aerieni care au colectat şi transmis autorităţii competente date despre pasageri, în aplicarea prevederilor prezentei ordonanţe, sunt obligaţi să distrugă înregistrările care conţin aceste date în 24 de ore de la sosirea mijlocului de transport în punctul de trecere a frontierei române.

(2) Transportatorii aerieni au obligaţia ca, înainte de transmiterea datelor prevăzute la art.3 alin.(1), să informeze pasagerii cu privire la faptul că acestea fac obiectul comunicării către autoritatea competentă. Informarea se face în condiţiile prevăzute la art.12 din Legea nr.677/2001, cu modificările şi completările ulterioare.


	Nemodificat
	Nemodificat


	

	12 
	Art.9. – Datele transmise către autoritatea competentă pot fi consultate, cu respectarea prevederilor Legii nr.677/2001, cu modificările şi completările ulterioare, şi de instituţii cu competenţe în domeniul ordinii publice ori securităţii naţionale, pentru exercitarea atribuţiilor proprii.


	Nemodificat
	Nemodificat


	

	13 
	Art.10. – Prelucrarea datelor cu caracter personal transmise de către transportatorii aerieni este supusă controlului de Autoritatea Naţională de Supraveghere a Prelucrării Datelor cu Caracter Personal, în condiţiile legii.


	Nemodificat
	Nemodificat


	

	14 
	Art.11. – (1) Fapta transportatorului aerian care, din motive imputabile lui, nu transmite, la cererea autorităţii competente, datele prevăzute la art.3 alin.(1) sau transmite date incorecte ori incomplete constituie contravenţie şi se sancţionează cu amendă de la 10.000 lei la 20.000 lei.

(2) Dacă, în decurs de un an de la data constatării şi aplicării sancţiunii pentru una dintre faptele prevăzute la alin.(1), transportatorul aerian săvârşeşte o nouă contravenţie prevăzută de prezenta ordonanţă, limitele amenzii prevăzute la alin.(1) se majorează cu 5.000 lei.

(3) Contravenţiile prevăzute în prezentul articol se constată şi sancţiunile se aplică de către personalul autorităţii competente.


	Nemodificat

Nemodificat

Nemodificat

2. La articolul 11, după alineatul (3) se introduce un alineat nou, alin.(4), cu următorul cuprins:

„(4) Transportatorul aerian nu este exonerat de răspunderea faţă de persoanele vătămate ca urmare a producerii faptelor prevăzute la alin.(1) şi (2).”


	Nemodificat

Nemodificat

Nemodificat
Nemodificat


	

	15 
	Art.12. – Contravenţiilor prevăzute în prezenta ordonanţă le sunt aplicabile prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.


	Nemodificat
	Nemodificat


	

	16 
	Art.13. – Prezenta ordonanţă intră în vigoare la 90 de zile de la data publicării în Monitorul Oficial al României, Partea I.


	Nemodificat
	Nemodificat


	


                             PREŞEDINTE,                                                                       SECRETAR,
                               Iulian Iancu                                                                          Aurelia Vasile
Expert,

Daniel Bădina

